Deg yixef-a wis krad ad d-nawi awal ɣef wayen yerzan asennulfu aseklan, akked d usfares asklan yerzan ungal yettwarun s teqbaylit. Maca deg tazwara issefk fellaɣ ad d- nessefhem wa ad d- nesegzi sin yimeslayen-a : asennulfu asklan akk d tfuras tiseklanin. D acu i d- lemgarda yellan gar snat n tmiḍranin-a. . S yen ad nɛaddi ɣer teṣleḍṭ n umuɣ n tuttriwin amenzwaru i nessexdem deg unnar akken ad d- nwali amek iga ufares aseklan n ungal n tsekla taqbaylit.S wawal nniḍen : ad nẓer amek i dyettili usizreg n wungal yettwarun s tutlayt n teqbaylit?D anwa-ten imazragen i dyessizrigen ṣṣenf-a n udlis? Maḥsub seg wass-mi ara yili d tikti (deg ubrid n usennulfu) alamma yuɣal d adlis i tɣuri.